Die nie-amptelike doodsure op SA paaie – praag.co.za
Dronkbestuur, spoed en 'n gebrek aan toesig is die hoofredes dat die paaie minder veilig raak tydens hierdie ure, sê amptenare. maar 'n mens kan waarskynlik onpadwaardige voertuie, roekelose taxi-bestuurders en gekoopte lisensies daarby voeg.
Volgens 'n verkeersbeampte het 'n bestuurstoesigverslag wat verlede week ter tafel gelê is by die provinsiale wetgewer oor noodlottige ongelukke, daartoe gelei dat die herstrukturering van skofte vir verkeersbeamptes hersien gaan word.
Gauteng se verkeersbeamptes sê die meerderheid van hulle is aan diens vanaf 06:00-10:00, maar verlaat die provinsie se paaie wat dan met onvoldoende polisiëring op die mees kritieke tyd te kampe het.
Gauteng, wat die hoogste aantal voertuie op die pad het in vergelyking met ander provinsies, sukkel reeds om met 'n doeltreffende strategieë vorendag te kom om die dodelike ongelukke op sy groot paaie te beperk.
Maniere waarop verkeersbeamptes ontplooi kan word op 'n 24-uur-basis met die voorneme om padsterftes te bekamp, word tans ondersoek. Die verkeerspolisiedienste kan aanstons as 'n noodsaaklike diens verklaar word in ooreenstemming met die Wet op Arbeidsverhoudinge van 1995.
Naweke is meer problematies as gevolg van mense wat onder die invloed bestuur en lang afstande reis.
Vir diegene wat onkapabel wil raak oor die naweek, is dit dalk 'n plan om eerder 'n diens soos Uber te gebruik om veilig tuis te kom.
Skrywer praagGepubliseer op 6 Oktober 2016 6 Oktober 2016 Kategorieë Nuus, Suider-AfrikaSleutelwoord noodlottige ongelukke, ongelukke, padsterftes, polisiëring, verkeer, Wet op Arbeidsverhoudinge van 1995